als_Latn dik_Latn nus_Latn
Punonjësi i karburantit vritet me çifte për 60 mijë lekë
Një vrasje me armë zjarri ka ndodhur në një pikë karburanti mëngjesin e sotëm në Sarandë. Sipas informacioneve paraprake mësohet se viktimë ka mbetur Artan Hoxha 44 vjeç, banor i fshatit Gjashtë, punonjës i pikës së karburantit, i cili dyshohet të jetë vrarë pas një grabitjeje. Ngjarja ka ndodhur rreth orës 03:55 të mëngjesit të sotëm. Shkak i vrasjes së 44 vjeçarit dyshohet se ka qenë grabitja e pikës së karburantit. Sipas burimeve zyrtare nga Policia, autori i pamaskuar ka mbërritur me një motor të kuq dhe ka qëlluar 44 vjeçarin me çifte. Autori më pas ka rritur të marrë 60 mijë lekë të reja dhe është larguar nga vendi i ngjarjes. Ndërkaq punonjësi i plagosur është dërguar me urgjencë në spital, por nuk ka mundur ti mbijetojë dot plagëve të marra. Po punohet për identifikimin dhe kapjen e autorit.
als_Latn als_Latn